|  |  |  |  |
| --- | --- | --- | --- |
|  **Buda Campus Nemzetközi Iroda** |  |  |  |
|  |  |

### PÁLYÁZATI FELHÍVÁS

### Erasmus+ TANULMÁNYI CÉLÚ hallgatói mobilitás programhoz

### a Szent István Egyetem BUDAI CAMPUSÁN

### a 2020/21. tanév tavaszi félévre

**Pályázatok beérkezési határideje: 2020. október 29. (csütörtök) 15:00, a szociális támogatást is benyújtóknak 2020.október 20. (kedd) 15.00.**

**Pályázatok benyújtási helye, formája:** személyesen vagy megbízott által, (hétfő, péntek délelőtt 9.00-11.30 és szerda délután, 13-15.00, Tel: 06 1 3057314)

illetve postai úton (ebben az esetben a postabélyegző számít), Végváriné dr. Kothencz Zsuzsanna részére, 1118. Budapest, Villányi út 35-43. címre, K ép. 16. szoba) Elektronikus formában csak az on-line űrlapot kell feltölteni a megadott felületen. **A kinyomtatott Pályázati űrlapot és kért dokumentumokat átlátszó tasakban kérjük leadni, e-mailben elküldve nem fogadjuk el**.

**A pályázat célja, az intézményválasztással kapcsolatos megkötések, ajánlások**:

A jelentkezők a **partner egyetemeink** egyikén a 2020-21-es tanév tavaszi félévében folytathatnak résztanulmányokat (partner lista a felhívási dokumentumok közt található).

**Pályázhat minden SZIE Budai Campuson tanuló hallgató aki:**

* magyar állampolgár, vagy huzamos tartózkodási engedélye van;
* a pályázás időpontjában még fennáll hallgatói jogviszonya (bármilyen képzési formában – nappali, táv, vagy levelező – tanuló hallgató pályázhat),
* megfelelő nyelvtudással rendelkeznek és alkalmasak külföldi tanulmányok végzésére.

**A hallgatók képzési szintenként** legfeljebb 12 hónapra kaphatnak Erasmus státuszt, tehát ha korábban, vagy korábbi képzésük során vettek már részt az Erasmus programban, akkor újra pályázhatnak.

**Tevékenységek:**

Engedélyezett a szakdolgozat/diplomamunka írás is (amennyiben a fogadóintézmény és az itthoni témavezető is hozzájárul). Ebben az esetben a tanulmányi szerződésben a hallgató nem kurzusokat sorol fel, hanem a szakdolgozat/diplomamunka címét, valamint mindkét témavezető nevét (a külföldi partnerintézményből, illetve a karról).

**Javasolt** **mobilitási időpont:**

Kurzusok felvétele esetén nincsenek preferált félévek. Szakdolgozat/diplomamunka írás esetén csak a képzési idő utolsó évére lehet pályázni: azaz a kiutazáskor a BSc-n a 6 és 7. féléves, MSc-n a 3. és 4. féléves lehet a dolgozat író hallgató, illetve PhD hallgatók előzetes egyeztetés alapján a képzésük bármely szakaszában mehetnek dolgozatuk írására a partner intézményekbe.

**A jelentkezés módja, a benyújtandó pályázati anyag:**

**On-line űrlap feltöltése** <https://limesurvey.szie.hu/index.php/36752?lang=hu>,

* **Pályázati űrlap kinyomtatva** (1pld),
* **Igazolványkép (**hátuljára a nevet kérjük feltüntetni)
* **Europass önéletrajz** (a www.europass.hu oldalról letölthető) magyarul és a tanulmányok nyelvén 1 példányban
* **Europass motivációs levél magyarul és a tanulmányok nyelvén** (nyelvenként) 1-1 pld.
* **A nyelvtudást igazoló dokumentumok – tanulmányok nyelve** 1 pld,
* **A nyelvtudást igazoló dokumentumok – további nyelv(ek)** 1-1 pld
	+ - A bizonyítványokról másolatot kérünk, melyet nem szükséges hitelesíttetni.
		- Ha a nyelvtudást a Nyelvi Tanszék igazolja, akkor a tanszéki igazolást fejléc/céges papíron, pecséttel aláírással és dátummal ellátva kérjük.
		- A legalább B2 szintű nyelvtanfolyam elvégzését nyelviskola vagy magántanár igazolhatja (fejléc/céges papír, pecsét, aláírás, dátum).A legalább 2 félév szakfordító képzés és az egyetemen végzett legalább 3 félévnyi nyelvi kurzus bizonyítása vagy a Neptunból kinyomtatva Print screen változatban (minden elvégzett félévre vonatkozóan) vagy a papír formátumú index vonatkozó oldalainak másolatával történik
		- Elegendő minden nyelvből a legmagasabb szintű igazolást benyújtani.
		- A le nem igazolt nyelvtudást nem tudjuk beszámítani a pályázat elbírálásakor!
* **Tanulmányi eredmények – Neptunból kinyomtatva utolsó két félév** (Tanulmányok/tanulmányi átlagok oldalainak Print screen nyomtatott változata a teljesített félévekre vonatkozóan) Hitelesíttetni nem kell.
* **Aktív hallgatói jogviszony igazolása a tanulmányi osztályról** (magyarul**)** 1pld**,**
* **Korábbi diploma másolata,** ha van**,**
* **A tanulmányi (vagy szakdolgozat-írási) program terve:**
	+ - Intézményenként max. 1 oldalon, 1 példányban, a tanulmányok nyelvén, nyomtatva. Tartalmazza a fogadóintézmény kínálatából kiválasztott, külföldön elvégezni kívánt tantárgyak felsorolását (kredittel).
		- A szakdolgozat-írási célból kiutazni kívánó pályázók a tantárgylista helyett szakdolgozati tervet készítenek, melyet az itthoni témavezetőjükkel (tanszékkel/karral) jóváhagyatnak. A témavezető/tanszék/kar igazolása azt is tartalmazza, hogy támogatják a pályázót a külföldi szakdolgozat-írást illetően.
* **Szaktanári ajánlás (tanszékvezető, szakfelelős, konzulens/témavezető)** magyarul és a tanulmányok nyelvén eredeti aláírással ellátva 1-1 pld,
* **Igazolások az egyéb szakmai tevékenységekről**:

**(**TDK-s tevékenység, publikáció, demonstrátori tevékenység, külföldön végzett nem kötelező kurzus)

* **Igazolások közéleti tevékenységekről** (HÖK, ESN, buddy, több éves igazolt sport vagy kulturális tevékenység):
	+ - Csak az igazolást kiállító iroda/tanszék fejléces papírjára nyomtatva, ill. az arra jogosult személy aláírásával és pecsétjével ellátva fogadható el. A szabályosan le nem igazolt szakmai/közéleti tevékenységet nem tudjuk beszámítani a pályázat elbírálásakor!
* **Promóciós tevékenység vállalása (**nyilatkozat a mobilitás ideje alatti, ill.utáni vállalásról, kérjük a jelentkezési űrlapon kézzel írva, hogy mit vállal - blog vezetés a kint lét alatt, videofelvétel készítés, elküldés, beszámoló tartása visszatérés után)- opcionális melléklet, nem kötelező, de plusz 10 pont kapható érte.

A világméretű COVID-19 pandémia következtében, jelenleg csak méltányossági kérelem beadásával van lehetőség pályázni [**(letölthető innen**](file:///%5C%5Csziefs01%5Ckozos%5Ckp_nem_es_kul_iroda%5CERASMUS%5C2020-2021%5Cadatbek%C3%A9r%C3%A9s%5Challgat%C3%B3i%20k%C3%A9relmek_kiutaz%C3%A1shoz%5Ckerelem_template.doc)), kérjük benyújtani a többi dokumentummal együtt.

**A pályázat és a bírálat folyamata:**

 (a változtatás jogát fenntartjuk, amennyiben a SZIE központi pályázat úgy kívánja):

A pályázat két fordulóból áll.

* **Az első fordulóban (2020. október 8 és október 20/29.) a pályázók benyújtják a teljes (!) pályázati anyagaikat kinyomtatva a Villányi út 35-43. K épület fsz. 16. alatt, az Erasmus koordinátornál.**
* **A pályázat második fordulójaként szóbeli fordulót tervezünk tartani 2020. október 29-november 6. között. (**személyes részvétellel, vagy skype eléréssel**), szociális támogatást igénylőknél ez egy héttel korábban várható.**

A beadott pályázati anyagot a **mellékelt pontozási rendszer** szerint értékeljük.

A részeredmények összesítése után elkészül egy karonkénti rangsor, melyben a legjobbaktól elindulva kiosztásra kerülnek a szerződések alapján rendelkezésre álló helyek, annak figyelembe vételével, hogy a pályázók milyen intézményi preferencia sorrendet állítottak fel.

**Az eredmények közzététele**

A pályázat összesített eredményét (pontszámokat) **várhatóan 2020. november 10-ig** közzétesszük a Neptun rendszeren keresztül/e-mailben elküldve.

**A fellebbezés módja:**

Írásban, kérvény formájában a kari koordinátornak címezve a Nemzetközi Irodába benyújtva **2020.11.13.- 12:00 óráig**.

**Végleges eredmény a fogadó helyekkel várhatóan: 2020.november 16.**

**A Budai Campus hallgatóira vonatkozó Erasmus pontozási rendszer**

Összpontszám: maximum 100 pont

*Tanulmányi átlag (ösztöndíj index)*: maximum 25 pont

(Az első éves BSc hallgatóknál az első félév zárása utáni elért eredményt vesszük figyelembe, a felsőbb évfolyamokon a pályázat beadása előtt lezárt félévek eredménye számít)

|  |  |
| --- | --- |
| **Átlag átlag** | **pont** |
| 4,01-5,00 | **25** |
| 3,51-4,00 | **20** |
| 3,01-3,50 | **15** |
| 2,66-3,00 | **10** |
| 2,51-2,65 | **5** |
| 2,5-ig | **0** |

*Nyelvtudás / a tanulmányok nyelve*: maximum 15 pont

Felső általános vagy szakmai komplex nyelvvizsga 15 pont

Felső általános vagy szakmai írásbeli vagy szóbeli 14 pont

Közép általános vagy szakmai komplex 12 pont

Közép általános vagy szakmai írásbeli vagy szóbeli 10 pont

Nyelvi tanszéki igazolás EN, DE, FR, IT, ES, PT 9 pont

Az egyetemen végzett legalább 3 félév 9 pont

Nyelviskolában végzett legalább közép szintű (B2) tanfolyam 8 pont

Tanszéki igazolás alatt Budai Campus Idegennyelvi Intézetétől (illetve ha az adott nyelvet a Budai Campuson nem oktatják, akkor a Gödöllői Campus Idegennyelvi Intézetétől származó oktatói igazolást kell érteni, mely fejléces papíron, aláírással – pecséttel ellátva készül, és nyilatkozik a hallgató nyelvtudásáról: megfelelő-e az adott nyelven, egyetemi szinten folytatandó külföldi tanulmányokhoz. (A Budai Campus Idegennyelvi Intézete időpontoka ad meg a meghallgatáshoz, ezeket a honlapon közzétesszük.

*Nyelvtudás / más nyelv*: maximum 5 pont

A tanulmányok nyelvén kívül…

+ 2 nyelvvizsga (min. középfok) 5 pont, + 1 felsőfok 5 pont; + 1 középfok 4 pont; + 1 tanszéki igazolás 3 pont; + egyetemen végzett min. 3 félév 3 pont, + szakfordító képzés min. 2 félév 3 pont

Ezeket az igazolásokat is le kell adni, de itt már nem számít, szakmai vagy általános, ill., hogy írásbeli, szóbeli vagy komplex típusú-e a nyelvvizsga.

*Egyéb szakmai/Közéleti tevékenység*: maximum 10-10 pont, egyenként 4 pont, egy kategória max. 8 pont lehet.

Idegen nyelven végzett szakmai (nem nyelvi és nem országismereti v. kulturális) kurzus;

Szakkollégiumban vagy más egyetemhez köthető fórumon végzett tevékenység (kivéve a demonstrátori tevékenységet; pl. bizottsági tagság);

Tanulmányi versenyen való részvétel (az egyetemhez köthető,); Első évesek BSc-seknél középiskolai tanulmányi versenyeken elért eredmények: OKTV/SZÉTV: 1-10 hely 6 pont, 11-30.hely 4 pont, TUDOK: nagydíjas/első díjas 4 pont, Országos Ifjúsági Tudományos Innovációs Verseny: 1-3. hely 4 pont, Országos Művészeti Tanulmányi Verseny: 1-3. hely 4 pont. További: 2 pont

TDK tevékenység, konferencián való részvétel; TDK díjazott: 1-2. helyezett vagy különdíj 4 pont, további helyezés 2 pont;

Demonstrátori tevékenység (tanszéki munkában való segédkezés) 2 pont;

Publikáció (idegen nyelvű 4 pont, magyar nyelvű 2 pont; Közösségi munka (egyetemi szakkollégiumi, ill. egyetemi szervezeti szervezői munka 2 pont, HÖK, ESN, Tandem/buddy programban való részvétel 4 pont);

Szakfordítói képzésben való részvétel (min. 1 félév, max. 2 p.); Szakmai gyakorlat (kivéve a kötelező, min. 1 hónap 2 pont);

Kiemelkedő kulturális (pl. tánckari/énekkari) tevékenység (min. 1 év, max. 4 p.), kiemelkedő sportteljesítmény (min. megyei szintű helyezés) az egyetemi (csak első éveseknél a középiskolai) tanulmányok ideje alatt 4 pont.

Vallási és politikai tevékenység nem fogadható el. Az egyéb szakmai tevékenységek körében a diploma megszerzéséhez kötelező tevékenység nem fogadható el.

Csak a hivatalos igazolással bizonyított tevékenység értékelhető (fejléc, aláírás és pecsét szükséges).

*Promóciós tevékenység:* blog írás a kintlét alatt, videó készítés, bemutatás, prezentáció (ppt) készítés, leadás,

*Második forduló (szóbeli)*: maximum 25 pont

**HASZNOS ÉS FONTOS TUDNIVALÓK az Erasmus pályázattal kapcsolatban**

***(ezek elolvasása és elfogadása nélkül kérjük, ne adja be pályázatát)***

**1**. Az, hogy valaki „Erasmus hallgató”, azt jelenti, hogy a **fogadó egyetemen nem kell tandíjat fizetn**ie, mert úgy tekintik, mint a saját hallgatóikat. A különböző beiratkozási és **egyéb díjakat** azonban meg **kell** fizetni.

**2**. **Az intézményválasztással kapcsolatos megkötések, ajánlások**: A **partneregyetem**ek listájában szereplő az egyes partneregyetemekkel kötött szerződés tudományterülete és a tanulmányok lehetséges időtartama. Csak a megadott egyetemekkel, témákban és nyelveken van fogadókészség, tehát csak olyan partneregyetemet jelöljenek meg a pályázatukban, ami a saját szakjukhoz kötődő tématerületen fogad hallgatókat. Ajánlás: a német nyelvvizsgával rendelkező hallgatók német nyelvű intézménybe jelentkezzenek elsősorban. A nyelvvizsgának, nyelvtudásának megfelelő nyelven oktató intézményt válasszanak!

**FONTOS! Mivel ez egy pótpályázat, a fogadó intézmény kiválasztásánál kérjük figyelembe venni/ellenőrizni az adott intézményben a jelentkezési határidőt (honlapokon megtalálható). Ha ez korábbi időpont, akkor ne válasszuk ki az intézményt, mert nincs esély a jelentkezésre és az oda történő kiutazásra!**

**3.** A külföldi félév során **30 kreditnyi kurzust ajánlott felvenni** a fogadó egyetemen (~25 kreditnyi szakos kurzust, a többi lehet nyelv, kultúra, sport, egyéb szabadon válaszható tárgy), ezek közül **20 kreditnyi szakos** kurzust sikeres vizsgákkal kell teljesíteni. Amennyiben a hallgató a minimális 20 kreditet nem teljesíti, akkor **az ösztöndíj** arányos része **vissza-fizettethető**.

**4**. **Engedélyezett tevékenységek** tanulmányon kívül a szakdolgozat/diplomamunka írás is (amennyiben a fogadóintézmény és az itthoni tantárgyfelelős, továbbá a témavezető is hozzájárul). Ebben az esetben a tanulmányi szerződésben a hallgató nem kurzusokat sorol fel, hanem a szakdolgozat/diplomamunka címét, valamint mindkét témavezető nevét (a külföldi partnerintézményből, illetve a karról). Fogadónyilatkozat szükséges minden esetben.

**5. Javasolt mobilitási időpont:** BSc 3. félévétől kurzusok felvétele esetén nincsenek preferált félévek. Szakdolgozat/diplomamunka írás esetén csak a képzési idő utolsó évére lehet pályázni: azaz a kiutazáskor a BSc-n a 6 és 7. féléves, MSc-n a 3. és 4. féléves lehet a dolgozat író hallgató, illetve PhD hallgatók előzetes egyeztetés alapján a képzésük bármely szakaszában mehetnek dolgozatuk írására a partner intézményekbe.

**6**. **Az ERASMUS ösztöndíj csak hozzájárulás a külföldi tartózkodás költségeihez**, a különbséget elő kell teremteni a kiutazás előtt.

**Ösztöndíj összege fogadó országok alapján (tanulmányi célú mobilitás):**

* Magas megélhetési költségű országok: Dánia (DK), Finnország (FI), Egyesült Királyság (UK), Írország (IE), Izland (IS), Liechtenstein (LI), Luxemburg (LU), Norvégia (NO), Svédország (SE): 520 € / hó
* Közepes megélhetési költségű országok:: Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), Franciaország (FR), Olaszország (IT), Málta (MT), Hollandia (NL), Portugália (PT): 470 € / hó;
* Alacsonyabb megélhetési költségű országok: Bulgária (BG), Cseh Köztársaság (CZ), Észtország (EE), Horvátország (HR), Litvánia (LT), Lettország (LV), Former Yugoslav Republic of Macedonia (MK), Lengyelország (PL), Románia (RO), Szlovénia (SI), Szlovákia (SK), Törökország (TR): 420 € / hó

Ha a Támogatási Szerződésben rögzített mobilitási idő több, mint 5 nappal csökken, akkor a hallgató az ERASMUS támogatás napi díjának arányos részével **visszafizetésre kötelezett**. (Egy hónapot 30 napnak számít a TEMPUS Közalapítvány táblázata.)

**7. Ha a hallgató pályázatát elfogadták**, akkor nomináljuk/jelöljük a partneregyetem felé, ezt követően a hallgatónak a **fogadó egyetem által meghatározott határidőig** jelentkeznie kell a fogadó intézménynél. Ki kell tölteni a fogadó intézmény jelentkezési lapját/lapjait, tantárgyakat kell választani (amit a Learning Agreement-en kell jelölni) a partneregyetem kurzuslistája alapján. **Mindez önálló munkát feltételez, a fogadó intézmények honlapján elérhető a szükséges információ** (elég az „Erasmus” szóra, vagy az „Erasmus incoming”-ra keresni az adott honlapon), kérdés esetén a fogadó egyetemek koordinátorai is segítenek e-mailen keresztül.

A kampusz koordinátor válaszol a felmerülő kérdésekre és segít a jelentkezési dokumentum-csomag összeállításában, ellenőrzésében – azokat aláírásával/pecséttel látja el. A hallgató kiutazás előtt **támogatási szerződést köt** a Szent István Egyetemmel, melyben szerepel az ösztöndíj összege, az átutalás módja, a hallgató kötelezettségei. Támogatási szerződés nélkül kiutazni nem lehet. (javasolt a kiutazás időpontja előtt 2 hónappal elkezdeni az ügyintézést!)

**8. A hallgató saját maga gondoskodik a kinti szállásáról**. Bizonyos egyetemeknél van kollégiumi hely, de előfordul, hogy albérletet kell keresni. Kérjük, hogy tájékozódjanak a fogadó egyetem honlapján.

**9.** Az ösztöndíjat a Tempus Közalapítvány az egyetemre utalja át, innen utaljuk tovább a hallgatók által megjelölt számlára, a szerződés megkötése után. Az **utalás két részletben**, **euróban** történik (deviza vagy forint számlára is utalunk, forint számla esetén az összeget a bank az adott napi árfolyamon forintban írja jóvá). Az ösztöndíj 90%-át kiutazás előtt, 10%-át pedig hazaérkezés után, az Erasmus félév lezárását követően utaljuk. A ***záró dokumentációk leadási határideje*** a mobilitás záró dátuma utáni 15. nap. Ha a mobilitás lezárásához hiányoznak a záródokumentumok, akkor az Erasmus+ mobilitáson résztvevőtől a *Szent István Egyetem részben vagy egészben visszakövetelheti a kifizetett támogatást*.

**10**. A kint tartózkodás első heteiben sokkal több a kiadás, mint később, mivel a szállás esetében többnyire kauciót kell letenni érkezéskor (van, ahol előleget is kérnek foglaláskor. Kötelező kiváltani a mobilitáshoz az **Európai Egészségbiztosítási kártyá**t (E111) a Nemzeti Egészségbiztosítási Alapkezelőnél (ingyenesen igényelhető a NEAK-tól és ott rögtön kiadják, míg a kormányhivatalok leghamarabb is két hét után adják postára a kártyát), ez sürgősségi ellátásokra jogosít az EU országaiban.

A külföldi egyetemek sajátosságairól, elvárásairól érdemes tájékozódni az előző évek ösztöndíjasainál vagy a márciusra szervezett hallgatói mobilitási napokon.

**11**. **Az Erasmus tanulmányok (tárgyak) itthoni elfogadtatásával kapcsolatos előzetes figyelmeztetések, tanácsok:**

**Beiratkozás**: Mivel az Erasmus pályázó a külföldi részképzés félévében beiratkozott hallgató kell, hogy legyen a Szent István Egyetemen, ezért IRATKOZZON BE a képzés regisztrációs hetében a NEPTUN-on keresztül.

**Itthoni tárgyfelvétel**

* Ha itthoni tárgyakat vesz fel, azt a regisztrációs, vagy az azt követő héten a NEPTUN-ban tegye meg!
* Figyelem! A felvett, de nem teljesített tárgyakért a vonatkozó díjtételt meg kell fizetni!
* A fogadó intézménybe jelentkezéskor „Learning Agreement” készül, melyet a koordinátori aláírás előtt a kari oktatási dékán-helyettessel jóvá kell hagyatni!

**Kiutazás előtti teendők:**

* **KÉRELEM** formanyomtatvány **egyéni tanrend**re, Neptunból letölthető (Ügyintézés/Kérvények alatt), kitöltés után elektronikusan kell benyújtani a Neptunon keresztül, Egyéni tanrend esetén az itthon felvett tárgyat a vizsgaidőszak utolsó napjáig teljesíteni kell (oktatóval előtte egyeztetés szükséges, ez esetben, ha történt egyeztetés a felvett tárgy oktatójával, akkor azt is fel kell tölteni a Neptunban, hogy a tanulmányi ügyintéző lássa).
* **Szakdolgozatkészítés / Diplomatervezés** tárgy esetén a Tárgy-elfogadási kérelmen szerepelnie kell a tantárgyfelelős és a konzulens támogató nyilatkozatának, vonatkozó feltételeinek, és aláírásuknak, végleges jóváhagyásra csak ezután kerülhet sor!
* A kint felvett kreditek összege nem lehet kevesebb az itthon elfogadásra szánt tárgyak kredit összegénél. Törekedni kell rá, de nem szükséges 1-1-ben megfeleltethetőeket keresni (a kinti és itthon elfogadtatni tervezett kurzusok darabszáma eltérő lehet). Idegennyelvű kurzus /nem szakterülethez kapcsolódó tárgy nem számítható be.
* Az előre nem látható kinti változások miatt (pl. nem indul el egy tervezett kurzus) javasolt az elfogadtatni tervezett kreditszámnál többet felvenni – a többlet kreditszámból fakultatív tárgy is elfogadtatható.

**Hazaérkezés utáni teendők:**

* Tárgybefogadtatási kérelem benyújtása tárgyanként, visszaérkezés után azonnal Neptunon keresztül (Ügyintézés/Kérvények) A tárgyelfogadtatás a fogadó intézmény által kiállított hivatalos Transcript of Records dokumentum alapján történik - a tárgy elfogadásához fel kell tölteni a Neptunban a tárgyhoz tartozó dokumentumokat (tematika/tárgyleírás, eredmény) Tárgyat csak kredittel és érdemjeggyel tudunk elfogadni, (szükséges hozzá a külföldi értékelési rendszer ECTS magyarázata). A Kreditátviteli Bizottság/oktatási dékánhelyettes döntését követően a befogadott eredmények a Tanulmányi Osztály által kerülnek beírásra a NEPTUN-ba.
* Célszerű a Transcript of Records dokumentumot személyesen elkérni a fogadó intézmény koordinátorától, ha lehetséges – ezzel rengeteg időt spórolhat!

**HATÁRIDŐ**: Legkésőbb a következő félév regisztrációs hetének végéig / végzős hallgatók esetében a végbizonyítvány (abszolutórium) megszerzése előtt legalább 2 hónappal! A kiutazás féléve szerinti vizsgaidőszak utolsó napját követően a tárgyak befogadása csak a következő aktív félévre történhet meg!

**12**. **Kiegészítő támogatások**ért lehet pályázni:

* Agrár Menedzsment Alapítványnál (GTK Tanulmányi Osztály) általában útiköltség hozzájárulásra,
* MAG Mezőgazdaságért Alapítványnál (MKK Tanulmányi Osztály),
* Állandó lakóhely szerinti Önkormányzatoknál,
* A Pályázati Figyelőben meghirdetett egyéb lehetőségekre ([www.pafi.hu](http://www.pafi.hu)),
* **Szociális támogatásra** leendő Erasmus hallgatóknak – ERASMUS kiegészítő pályázattal

(beadandó elektronikusan cím: vegvarine.kothencz.zsuzsanna@szie.hu, és papíron is a Nemzetközi Irodába**, határidő:** ***2020.* *október 20.*** további információ majd a honlapon lesz közzé téve

**13.** Az aktuális Erasmus információk elérhetők a kari honlapokon: <https://kertk.szie.hu/nagyvilag/erasmus>

**14**. **Egyéb kérdéssel e-mailben** (kothencz.zsuzsanna@kertk.szie.hu) vagy fogadóidőben (Kertészettudományi Kar, Dékáni Titkárság Nemzetközi Iroda K épület fsz. 16., hétfő és péntek 9.00-11.30.00, szerdán 13.00-15.00 óra között, Tel: 06 1 3057314).

**Figyelem! A fenti kari pályázati feltételek a SZIE (Szent István Egyetem) Nemzetközi Irodája által közzétett Pályázati felhívás részét képző Általános pályázati feltételeket egészítik ki vagy szűkítik. A Pályázati felhívás, az Általános pályázati feltételek és a kari pályázati feltételek együtt értelmezhetők!**